ນາຍົກລັດຖະມົນຕີຄາດວ່າ ເສດຖະກິດລາວໃນປີ 2020 ຈະຂະຫຍາຍຕົວເພີ້ມຂຶ້ນໃນອັດຕາສະເລ່ຍ 3.3 ຫາ 3.6 ເປີເຊັນ
ພ້ອມກັນນີ້ ADB ຍັງຄາດໝາຍວ່າ ລັດຖະບານລາວຈະຕ້ອງປະເຊີນບັນຫາຂາດດຸນບັນຊີໝຸນວຽນເງິນຕາຕ່າງປະເທດເຖິງ 9.4 ເປີເຊັນຂອງ GDP ໃນປີ 2020 ນີ້ 
ນາຍົກລັດຖະມົນຕີຄາດວ່າ ເສດຖະກິດລາວໃນປີ 2020 ຈະຂະຫຍາຍຕົວເພີ້ມຂຶ້ນໃນອັດຕາສະເລ່ຍ 3 3 ຫາ 3 6 ເປີເຊັນ ເພາະຜົນກະທົບຈາກການລະບາດຂອງໄວຣັສ Covid-19 ໂດຍພາກບໍລິການຈະຖືກກະທົບໜັກທີ່ສຸດ ທ່ານທອງລຸນ ສີສຸລິດ ນາຍົກລັດຖະມົນຕີ ໄດ້ຖະແຫລງຍອມຮັບຕໍ່ກອງປະຊຸມສະໄໝສາມັນຄັ້ງທີ 9 ຂອງສະພາແຫ່ງຊາດລາວ ຊຶ່ງໄດ້ເປີດກອງປະຊຸມຢ່່າງເປັນທາງການໃນວັນທີ 24 ມິຖຸນາ 2020 ວ່າການຂະຫຍາຍຕົວທາງເສດຖະກິດຂອງລາວໃນປີ 2020 ນີ້ ຈະຢູ່ທີ່ອັດຕາສະເລ່ຍ 3 3 ຫາ 3 6 ເປີເຊັນ ໂດຍໃນກໍລະນີທີ່ເສດຖະກິດຂະຫຍາຍຕົວ 3 6 ເປີເຊັນນັ້ນ ກໍຈະເຮັດໃຫ້ຍອດຜະລິດຕະພັນພາຍໃນ ຫຼື GDP ມີມູນຄ່າລວມເຖິງ 175,720 ຕື້ກີບ ຊຶ່ງໃນນີ້ກໍຄາດໝາຍວ່າຂະແໜງການຜະລິດຕ່າງໆ ຈະຂະຫຍາຍຕົວໃນລະດັບທີ່ຕ່ຳກວ່າແຜນການທີ່ວາງເອົາໄວ້ ໂດຍສະເພາະຫແມ່ນຂະແໜງບໍລິການແລະທ່ອງທ່ຽວນັ້ນ ອາດຈະມີການຂະຫຍາຍຕົວທີ່ຕິດລົບກໍເປັນໄປໄດ້ ເພາະຖືກະທົບຈາກການລະບາດຂອງພະຍາດໄວຣັສ Covid-19 ດັ່ງທີ່ ທ່ານທອງລຸນ ໄດ້ຖະແຫລງຢືນຢັນວ່າ: “ໃນກໍລະນີ GDP ຂະຫຍາຍຕົວ 3 6 ເປີເຊັນ ຈະມີມູນຄ່າປະມານ 175,720 ຕື້ກີບ ຂະແໜງກະສິກຳຈະຂະຫຍາຍຕົວ 2 3 ເປີເຊັນ ຫລຸດແຜນ 0 4 ເປີເຊັນ ຂະແໜງອຸດສາຫະກຳຂະຫຍາຍຕົວ 6 8 ເປີເຊັນຫລຸດແຜນການ 1 5 ເປີເຊັນ ຂະແໜງບໍລະການຈະສາມາດປະຕິບັດໄດ້ພຽງ 1 7 ເປີເຊັນຫລຸດແຜນ 5 2 ເປີເຊັນ ແລະອາດຈະຫລຸດເຖິງລົບ 4 5 ເປີເຊັນ ” ສ່ວນກອງທຶນການເງິນສາກົນ ຫຼື IMF ກໍໄດ້ປັບລົດຄາດໝາຍການເຕີບໂຕທາງເສດຖະກິດໃນບັນດາປະເທດສະມາຊິກອາຊຽນລົງທັງ 10 ປະເທດຍ້ອນຜົນກະທົບຈາກການລະບາດຂອງໄວຣັສ Covid-19 ໃນນີ້ມີຢູ່ 4 ປະເທດທີ່ໄດ້ຮັບຜົນກະທົບຢ່າງໜັກໜ່ວງ ແລະຄາດວ່າ GDP ໃນປີ 2020 ຈະລົດລົງຈາກປີ 2019 ກໍຄື ໄທ ສິງກະໂປ ມາເລເຊຍ ແລະກຳປະເຈຍ ທີ່ຄາດວ່າ GDP ຈະລົດລົງ 6 7 ເປີເຊັນ, 3 5 ເປີເຊັນ, 1 7 ເປີເຊັນ ແລະ 1 6 ເປີເຊັນ ຕາມລຳດັບ ສ່ວນຫວຽດນາມນັ້ນ IMF ຄາດວ່າ GDP ຈະເຕີບໂຕສູງທີ່ສຸດໃນອາຊຽນ ກໍຄືທີ່ລະດັບ 2 7 ເປີເຊັນ ຕິດຕາມດ້ວຍມຽນມາ ບຣູໄນ ລາວ ຟີລິບປິນ ແລະອິນໂດເນເຊຍຕາມລຳດັບ ຫາກແຕ່ກໍເປັນການເຕີບໂຕທາາງເສດຖະກິດທີ່ລົດລົງໃນທຸກປະເທດ ໂດຍສຳລັບລາວ ກໍໄດ້ມີການປັບລົດລະດັບການຂະຫຍາຍຕົວທາງເສດຖະກິດລົງຈາກເດີມເຖິງ 5 5 ເປີເຊັນ ກໍຄືການປັບລົດຈາກລະດັບ 6 2 ເປີເຊັນ ລົງມາທີ່ລະດັບ 0 7 ເປີເຊັນໃນປີ ຕະຫຼອດປີ 2020 ທັງຍັງເປັນຄາດໝາຍການຂະຫຍາຍຕົວທາງເສດຖະກິດທີ່ຕ່ຳກວ່າຄາດໝາຍຂອງທະນາຄານພັດທະນາເອເຊຍ ຫຼື ADB ອີກດ້ວຍ ທັງນີ້ ADB ໄດ້ປັບລົດຄາດໝາຍການເຕີບໂຕທາງເສດຖະກິດລາວໃນປີ 2020 ນີ້ ຈາກລະດັບ 6 2 ເປີເຊັນລງມາເປັນ 3 5 ເປີເຊັນ ເພາະຖືກກະທົບໜັກທີ່ສຸດ ຊຶ່ງຄາດວ່າ ຈະຂະຫຍານຕົວໃນອັດຕາສະເລ່ຍພຽງ 1 3 ເປີເຊັນເທົ່ານັ້ນ ທຽບກັບປີ 2019 ສ່ວນພາກະສິກຳ ແລະພາກອຸດສາຫະກຳ ຈະຂະຫຍາຍຕົວເພີ້ມຂຶ້ນພຽງ 2 5 ເປີເຊັນ ແລະ 5 7 ເປີເຊັນ ຕາມລຳດັບ ຊຶ່ງລົດລົງທຸກດ້ານເມື່ອທຽບກັບປີ 2019 ພ້ອມກັນນີ້ ADB ຍັງຄາດໝາຍວ່າ ລັດຖະບານລາວຈະຕ້ອງປະເຊີນບັນຫາຂາດດຸນບັນຊີໝຸນວຽນເງິນຕາຕ່າງປະເທດເຖິງ 9 4 ເປີເຊັນຂອງ GDP ໃນປີ 2020 ນີ້ ຊຶ່ງຈະເຮັດໃຫ້ທຶນສຳຮອງເງິນຕາຕ່າງປະເທດຂອງລັດຖະບານລາວເຫຼືອບໍ່ເຖິງ 1,000 ລ້ານໂດລາ ຫຼືເທົ່າກັບການນຳເຂົ້າສິນຄ້າບໍ່ເຖິງ 2 ເດືອນເທົ່ານັ້ນ ກ່ອນໜ້ານີ້ ລັດຖະບານລາວ ໄດ້ວາງຄາດໝາຍການຂະຫຍາຍຕົວທາງເສດຖະກິດປີ 2020 ໄວ້ທີ່ລະດັບ 6 5 ເປີເຊັນ ຫາກແຕ່ດ້ວຍຜົນກະທົບຈາກການລະບາດຂອງໄວຣັສ Covid-19 ຈຶ່ງເຮັດໃຫ້ເປັນໄປບໍ່ໄດ້ຢ່າງແນ່ນອນ ທັງນີ້ ສະພາອຸດສາຫະກຳແລະການຄ້າຂອງສະຫະພາບຢູໂຣບ ຫຼື EU ໃນລາວຄາດການວ່າ ການລະບາດຂອງໄວຣັສ Covid-19 ໄດ້ເຮັດໃຫ້ເກີນກວ່າ 70 ເປີເຊັນຂອງຫົວໜ່ວຍທຸລະກິດທັງໝົດໃນລາວຕ້ອງສູນເສຍລາຍຮັບຫລາຍກວ່າ 50 ເປີເຊັນ ຂອງລາຍໄດ້ທັງໝົດໃນຕະຫຼອດປີ 2020 ຊຶ່ງຈະເຮັດໃຫ້ຫວໜ່ວຍທຸລະກິດເຫຼົ່ານີ້ ບໍ່ມີເງິນສຳລັບຊຳຫລະໜີ້ເງິນກູ້ແລະດອກເບ້ຍທະນາຄານ ສ່ວນທ່ານລິເບີ ລີບົວປາວ ຮັກສາການຫົວໜ້າສະຖາບັນຄົ້ນຄວ້າເສດຖະກິດແຫ່ງຊາດ ຖະແຫລງຍອມຮັບວ່າ ການລະບາດຂອງໄວຣັສ Covid-19 ໄດ້ສົ່ງຜົນກະທົບຕໍ່ເສດຖະກິດຂອງລາວຢ່າງຮຸນແຮງທີ່ສຸດນັບແຕ່ໄດ້ສ້າງຕັ້ງ ສປປ ລາວຂຶ້ນ ໂດຍຄາດວ່າ ຈະຕ້ອງໃຊ້ເວລາເກີນກວ່າ 2 ປີ ເພື່ອການຟື້ນຟູໃນໃຫ້ກັບຄືນສູ່ສະພາວະປົກະກິ